pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.เผยสถานการณ์แรงงานสัมพันธ์ปี 62 ไม่รุนแรง
วันพฤหัสบดีที่ 23 มกราคม 2563
กสร.เผยสถานการณ์แรงงานสัมพันธ์ปี 62 ไม่รุนแรง
กสร. เผยสถานการณ์แรงงานสัมพันธ์ปี 2562 ข้อเรียกร้อง ข้อพิพาทแรงงานลดลง ขณะที่การปิดงาน/หยุดงานเพิ่มขึ้นเล็กน้อย ไม่รุนแรงอย่างที่กังวล สั่งการเจ้าหน้าที่เฝ้าระวังสถานการณ์ พร้อมเร่งส่งเสริมแรงงานสัมพันธ์ทวิภาคีเพื่อป้องกันปัญหาในปีหน้า
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่าในทุกปีนายจ้าง ลูกจ้างจะมีการแจ้งข้อเรียกร้องเพื่อเปลี่ยนแปลงสภาพการจ้าง ซึ่งเป็นสิทธิตามกฎหมายแรงงานสัมพันธ์ โดยในปี 2562 (1 ม.ค. – 31 ธ.ค.62) มีข้อเรียกร้องจํานวน 446 แห่ง ข้อพิพาทแรงงาน จํานวน 69 แห่ง ซึ่งลดลงจากปี 2561 ที่มีข้อเรียกร้อง จํานวน 471 แห่ง ข้อพิพาทแรงงาน จํานวน 82 แห่ง ทั้งนี้ เมื่อคิดอัตราการเกิดข้อพิพาทแรงงานต่อข้อเรียกร้องของปี 2562 อยู่ที่ร้อยละ 15.47 พบว่ามีอัตราลดลงเมื่อเทียบกับปี 2561 ซึ่งอยู่ที่ร้อยละ 17.41 แสดงให้เห็นว่าทั้งสองฝ่ายสามารถเจรจาตกลงกันเองในระบบทวิภาคีได้มากขึ้น อย่างไรก็ตาม ในปี 2562 พบว่า มีสถานประกอบกิจการที่นายจ้างปิดงาน จํานวน 3 แห่ง และมีทั้งนายจ้างปิดงานและลูกจ้างนัดหยุดงาน จํานวน 2 แห่ง ในขณะที่ปี 2561 มีเพียงนายจ้างปิดงาน จํานวน 1 แห่ง ซึ่งเป็นจํานวนที่เพิ่มขึ้นเพียงเล็กน้อย สาเหตุเนื่องจากสถานประกอบกิจการได้รับผลกระทบจากภาวะเศรษฐกิจชะลอตัวและประสบปัญหาด้านการเงิน ไม่สามารถจัดสิทธิประโยชน์ที่เป็นตัวเงินตามข้อเสนอของลูกจ้างได้ ในขณะที่ลูกจ้างมีความต้องการสิทธิประโยชน์มากกว่าหรือต้องไม่ต่ํากว่าปีที่ผ่านมา เพื่อนํามาใช้จ่ายในการดํารงชีพ จึงทําให้การเจรจาตกลงกันได้ยากขึ้น แต่ก็สามารถยุติได้โดยไม่ยืดเยื้อรุนแรงแต่อย่างใด
นายอภิญญา กล่าวต่อว่า ในปี 2563 มีปัจจัยหลายประการที่อาจส่งผลกระทบต่อสถานประกอบกิจการ เช่น ภาวะเศรษฐกิจโลกที่ชะลอตัว การแข่งขันทางการค้า ค่าเงินบาทที่แข็งค่า และการเปลี่ยนแปลงทางเทคโนโลยี ทําให้สถานประกอบกิจการต้องปรับเปลี่ยนแนวทางการดําเนินธุรกิจและโครงสร้างการจ้างงาน ซึ่งอาจมีผลกระทบต่อลูกจ้าง ทั้งนี้ กสร. ได้กําชับให้เจ้าหน้าที่ติดตาม เฝ้าระวังสถานการณ์อย่างใกล้ชิด และส่งเสริมเชิงรุกให้นายจ้าง ลูกจ้าง ใช้ระบบทวิภาคีในการสื่อสารทําความเข้าใจ พูดคุย ปรึกษาหารือและแก้ไขปัญหาร่วมกัน เพื่อป้องกันและแก้ไขผลกระทบที่อาจเกิดขึ้นจากปัจจัยดังกล่าว อีกทั้งยังเป็นการเสริมสร้างแรงงานสัมพันธ์ที่ดี สร้างความสงบสุขด้านแรงงาน และเอื้อประโยชน์ต่อการพัฒนาประเทศต่อไป
รัฐบาลไทย-ข่าวทำเนียบรัฐบาล-ก.อุตฯ จัดงาน SEZ Talk ครั้งที่ 4 เพื่อประชาสัมพันธ์โครงการเขตพัฒนาเศรษฐกิจพิเศษเข้าถึงผู้ประกอบการ และประชาชนในพื้นที่จังหวัดมุกดาหาร สร้างการรับรู้-กระตุ้นให้ประชาชน ส่วนราชการมี
วันพุธที่ 14 สิงหาคม 2562
ก.อุตฯ จัดงาน SEZ Talk ครั้งที่ 4 เพื่อประชาสัมพันธ์โครงการเขตพัฒนาเศรษฐกิจพิเศษเข้าถึงผู้ประกอบการ และประชาชนในพื้นที่จังหวัดมุกดาหาร สร้างการรับรู้-กระตุ้นให้ประชาชน ส่วนราชการมี
สํานักงานปลัดกระทรวงอุตสาหกรรมได้จัดงาน Special Economic Zones Talk หรือ SEZ Talk ครั้งที่ 4 ณ โรงแรมพลอยพาเลซ ภายใต้หัวข้อ “อนาคตจังหวัดมุกดาหารกับเขตพัฒนาเศรษฐกิจพิเศษ”
จ.มุกดาหาร : 14 สิงหาคม 2562 – กระทรวงอุตสาหกรรม โดยสํานักงานปลัดกระทรวงอุตสาหกรรมได้จัดงาน Special Economic Zones Talk หรือ SEZ Talk ครั้งที่ 4 ณ โรงแรมพลอยพาเลซ ภายใต้หัวข้อ “อนาคตจังหวัดมุกดาหารกับเขตพัฒนาเศรษฐกิจพิเศษ” เพื่อเป็นการประชาสัมพันธ์โครงการให้เป็นที่รับทราบต่อกลุ่มผู้ประกอบการ นักลงทุน ประชาชน รวมทั้งภาคส่วนราชการในพื้นที่ และสร้างความรู้ความเข้าใจ การมีส่วนร่วมในการสร้างโอกาสสู่การพัฒนาไปพร้อมกับเขตพัฒนาเศรษฐกิจพิเศษ
โดยมีนายเอกภัทร วังสุวรรณ ผู้ตรวจราชการกระทรวงอุตสาหกรรม เป็นประธานเปิดงานเสวนา Special Economic Zones Talk (SEZ Talk) ครั้งที่ 4 ภายใต้หัวข้อ “อนาคตจังหวัดมุกดาหารกับเขตพัฒนาเศรษฐกิจพิเศษ” พร้อมด้วย น.ส.สิริรัตน์  ไกรวณิช ผู้ช่วยปลัดกระทรวงอุตสาหกรรม นายวศิน ศุภพิสุทธิ์ อุตสาหกรรมจังหวัดมุกดาหาร หัวหน้าส่วนราชการต่างๆ ในจังหวัดมุกดาหารและพื้นที่ใกล้เคียงร่วมงาน และนายสุวิทย์ จันทร์หวร รองผู้ว่าราชการจังหวัดมุกดาหาร ให้การต้อนรับ
นอกจากนี้ ได้มีการบรรยายในหัวข้อ “เขตพัฒนาเศรษฐกิจพิเศษจังหวัดมุกดาหาร โอกาสทองธุรกิจสําหรับทุกคน” ภาพรวมของโครงการเขตพัฒนาเศรษฐกิจพิเศษ สิทธิประโยชน์และมาตรการส่งเสริมต่างๆจากทางภาครัฐ รวมไปถึงความก้าวหน้าของโครงการ ทิศทางการพัฒนาในอนาคตทั้งในด้านเศรษฐกิจและโครงสร้างพื้นฐานในจังหวัด
จากนั้นเป็นการเสวนา SEZ Talk “เขตพัฒนาเศรษฐกิจพิเศษมุกดาหาร: Gate to the Future” โดยมีผู้ร่วมเสวนาประกอบด้วย นายสมยศ ชาญจึงถาวร ประธานสภาอุตสาหกรรมจังหวัดมุกดาหาร นายธนโชติ โชติบุณยศักดิ์ รองประธานหอการค้าจังหวัดมุกดาหาร นายศศิพงษา จันทรสาขา ที่ปรึกษาสมาคมอุตสาหกรรมการท่องเที่ยวจังหวัดมุกดาหาร และผู้อํานวยการวิทยาลัยชุมชนมุกดาหาร นายบูรณ์ อินธิรัตน์ อดีตอัครราชทูตที่ปรึกษา (ฝ่ายการพาณิชย์) นายเติมทรัพย์   เตละกุล นักวิเคราะห์นโยบายและแผนเชี่ยวชาญ รักษาราชการแทนผู้อํานวยการกองยุทธศาสตร์การพัฒนาพื้นที่ สํานักงานสภาพัฒนาการเศรษฐกิจและสังคมแห่งชาติ โดยการเสวนาได้สะท้อนแนวคิด แลกเปลี่ยนมุมมองจากทางภาครัฐและเอกชน ที่มีต่อเขตพัฒนาเศรษฐกิจ สะท้อนปัญหา และแนวทางในการแก้ไขพัฒนา ซึ่งต้องการให้ภาครัฐพิจารณาถึงความต้องการของประชาชนในพื้นที่โดยเฉพาะในภาคการเกษตร มีการศึกษาและเข้ามาจัดการโครงการอย่างจริงจัง มีการทําแผนแม่บทที่ชัดเจน มีทีมผู้เชี่ยวชาญเข้ามาบริหารจัดการ รวมทั้งเร่งพัฒนาโครงสร้างพื้นฐานต่างๆ ให้สมบูรณ์ เป็นโอกาสในการพัฒนาให้จังหวัดมุกดาหารก้าวไปสู่การเป็นเขตพัฒนาเศรษฐกิจพิเศษได้อย่างเต็มศักยภาพ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีลงพื้นที่บริการให้ความรู้และให้คำปรึกษาทางกฎหมายแก่ประชาชนในช่วงเทศกาลสงกรานต์ ณ สถานีขนส่งผู้โดยสารกรุงเทพ (สายใต้ใหม่)
วันศุกร์ที่ 13 เมษายน 2561
กระทรวงยุติธรรม โดยกรมบังคับคดีลงพื้นที่บริการให้ความรู้และให้คําปรึกษาทางกฎหมายแก่ประชาชนในช่วงเทศกาลสงกรานต์ ณ สถานีขนส่งผู้โดยสารกรุงเทพ (สายใต้ใหม่)
กรมบังคับคดีลงพื้นที่บริการให้ความรู้และให้คําปรึกษาทางกฎหมายแก่ประชาชนในช่วงเทศกาลสงกรานต์ ณ สถานีขนส่งผู้โดยสารกรุงเทพ (สายใต้ใหม่)
เมื่อวันที่ ๑๒ เมษายน ๒๕๖๑ เวลา ๐๘.๓๐ น. นางสาวรื่นวดี สุวรรณมงคล อธิบดีกรมบังคับคดี พร้อมด้วยนางสาวรัตนาวดี สมบูรณ์ รองอธิบดีกรมบังคับคดี คณะผู้บริหารและเจ้าหน้าที่กรมบังคับคดี ลงพื้นที่บริการให้ความรู้และให้คําปรึกษาทางกฎหมาย พร้อมนําเอกสารและคู่มือกฎหมายแพ่งและพาณิชย์มอบให้แก่ประชาชนที่เดินทางกลับภูมิลําเนาในช่วงเทศกาลสงกรานต์ เพื่อสร้างความรับรู้ทางกฎหมายให้กับพี่น้องประชาชนตามนโยบายรัฐบาลและนโยบายรัฐมนตรีว่าการกระทรวงยุติธรรม ณ สถานีขนส่งผู้โดยสารกรุงเทพ (สายใต้ใหม่)
รัฐบาลไทย-ข่าวทำเนียบรัฐบาล-การปรับปรุงกำหนดระยะเวลาในการเก็บรวบรวมข้อมูลธุรกรรมลักษณะเฉพาะ
วันอังคารที่ 24 ธันวาคม 2562
การปรับปรุงกําหนดระยะเวลาในการเก็บรวบรวมข้อมูลธุรกรรมลักษณะเฉพาะ
กฎกระทรวง ฉบับที่ 355 (พ.ศ.2562) ออกตามความในประมวลรัษฎากร เพื่อกําหนดรายการข้อมูลเกี่ยวกับบุคคลที่มีธุรกรรมลักษณะเฉพาะที่ต้องรายงานและวิธีการรายงานได้ใช้บังคับตั้งแต่วันที่ 23 ธ.ค.2562 เป็นต้นไป
กฎกระทรวง ฉบับที่ 355 (พ.ศ. 2562) ออกตามความในประมวลรัษฎากร เพื่อกําหนดรายการข้อมูลเกี่ยวกับบุคคลที่มีธุรกรรมลักษณะเฉพาะที่ต้องรายงานและวิธีการรายงานได้ใช้บังคับตั้งแต่วันที่ 23 ธันวาคม 2562 เป็นต้นไป โดยได้กําหนดวันในการเริ่มเก็บและรวบรวมข้อมูลการฝากหรือรับโอนของบุคคลที่มีธุรกรรมลักษณะเฉพาะตั้งแต่วันถัดจากวันประกาศในราชกิจจานุเบกษา คือตั้งแต่วันที่ 24 ธันวาคม 2562 เป็นต้นไป โดยผู้มีหน้าที่รายงานข้อมูลต้องรายงานข้อมูลบุคคลที่มีธุรกรรมลักษณะเฉพาะของปี 2562 (ข้อมูลระหว่างวันที่ 24 – 31 ธันวาคม 2562) ภายในวันที่ 31 มีนาคม 2563 โดยกฎกระทรวงดังกล่าวมีรายละเอียดการรายงานข้อมูลเกี่ยวกับบุคคลที่มีธุรกรรมลักษณะเฉพาะ (มีการฝากหรือรับโอนเงินทุกบัญชีรวมกันตั้งแต่ 3,000 ครั้งขึ้นไป หรือ มีการฝากหรือรับโอนเงินทุกบัญชีรวมกันตั้งแต่ 400 ครั้งและมียอดเงินรวมกันตั้งแต่ 2,000,000 บาทขึ้นไป) ที่ต้องรายงานและวิธีการรายงานตามกฎกระทรวงตามมาตรา 3 สัตตรสแห่งประมวลรัษฎากร ดังนี้
1. กําหนดให้การจัดทํารายการข้อมูลเกี่ยวกับบุคคลที่มีธุรกรรมลักษณะเฉพาะ ต้องมีรายการอย่างน้อยดังต่อไปนี้
(1) เลขประจําตัวประชาชน หรือเลขทะเบียนนิติบุคคล
(2) ชื่อ-สกุล ของบุคคลธรรมดา หรือชื่อนิติบุคคล ที่มีธุรกรรมลักษณะเฉพาะ
(3) จํานวนครั้งของการฝากหรือรับโอนเงินทุกบัญชีรวมกัน
(4) จํานวนเงินที่ฝากหรือรับโอนเงินทุกบัญชี
(5) เลขที่บัญชีที่มีการฝากหรือรับโอนเงิน
(6) ข้อความอื่นที่อธิบดีกําหนด
2. กําหนดให้นําส่งข้อมูลเกี่ยวกับบุคคลที่มีธุรกรรมลักษณะเฉพาะข้างต้นตามรูปแบบข้อมูล (Format) และมีฟิลด์ข้อมูล (Data Field) ตามที่อธิบดีประกาศกําหนด และอาจดําเนินการจัดทําและนําส่งเป็นภาษาอังกฤษ หรือด้วยวิธีการทางอิเล็กทรอนิกส์ก็ได้
ศูนย์สารนิเทศสรรพากร (RD Intelligence Center)
โทร. 1161
รัฐบาลไทย-ข่าวทำเนียบรัฐบาล-ผลสำเร็จโครงการเยียวยาเกษตรกรจากวิกฤตโควิค-19
วันศุกร์ที่ 14 สิงหาคม 2563
ผลสําเร็จโครงการเยียวยาเกษตรกรจากวิกฤตโควิค-19
วันศุกร์ที 14 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลการดําเนินงานโครงการเยียวยาเกษตรกรที่ได้รับผลกระทบจากการแพร่ระบาดของโรคโควิด-19 โดยสามารถโอนเงินเข้าบัญชีเกษตรกร รายละ 5,000 บาทต่อเดือน ตั้งแต่เดือนพ.ค. – ก.ค. 63 รวมกว่า 7,740,000 ราย เป็นเงินราว 112 ล้านบาท หรือคิดเป็นร้อยละ 96.48 ซึ่งเกษตรกรร้อยละ 99 รู้สึกพึงพอใจในระดับมาก โดยนําเงินไปใช้ประโยชน์ในด้านต่าง ๆ เช่น ซื้อพันธุ์สัตว์ อาหารสัตว์ ปุ๋ย ซ่อมแซมโรงเรือน ซื้อสินค้าอุปโภคบริโภคในครัวเรือน และใช้จ่ายเพื่อการศึกษาของบุตรหลาน เป็นต้น ทั้งนี้ รัฐบาลจะเร่งพัฒนาระบบฐานข้อมูลทะเบียนเกษตรกรให้มีประสิทธิภาพมากขึ้น เพื่อให้เกษตรกรได้รับความช่วยเหลือได้อย่างถูกต้องรวดเร็วต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี ได้เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา ครั้งที่ 3/2560
วันศุกร์ที่ 1 กันยายน 2560
รองนายกรัฐมนตรี ได้เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา ครั้งที่ 3/2560
รองนายกรัฐมนตรี ได้เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา ครั้งที่ 3/2560
วันพฤหัสบดีที่ 31 สิงหาคม พ.ศ. 2560 พลเอก ธนะศักดิ์ ปฏิมาประกร รองนายกรัฐมนตรี ได้เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา ครั้งที่ 3/2560 ณ ห้องประชุม 1 ชั้น 4 อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย
โดยมีวาระสําคัญ ได้แก่ การดําเนินการ "ปีท่องเที่ยววิถีไทย เก๋ไก๋อย่างยั่งยืน" หรือ Thailand Tourism Year 2018" ซึ่งจะมีการจัดแถลงข่าวอย่างเป็นทางการในวันที่ 8 ก.ย. 60 การเตรียมการสมโภชพระปรางค์วัดอรุณราชวรารามราชวรมหาวิหาร การจัดการแข่งขันกีฬาระดับนานาชาติ (Moto GP) ความคืบหน้าโครงการเจ้าบ้านที่ดี ตลอดจนผลการแข่งขันกีฬาซีเกมส์ 2017 ณ ประเทศมาเลเซีย
รัฐบาลไทย-ข่าวทำเนียบรัฐบาล-พม. มุ่งคุ้มครองผู้เสียหายจากการค้ามนุษย์ พร้อมจับมือทุกภาคส่วน “ประชารัฐร่วมใจต้านภัยการค้ามนุษย์”
วันจันทร์ที่ 18 ธันวาคม 2560
พม. มุ่งคุ้มครองผู้เสียหายจากการค้ามนุษย์ พร้อมจับมือทุกภาคส่วน “ประชารัฐร่วมใจต้านภัยการค้ามนุษย์”
พม. มุ่งคุ้มครองผู้เสียหายจากการค้ามนุษย์ พร้อมจับมือทุกภาคส่วน “ประชารัฐร่วมใจต้านภัยการค้ามนุษย์”
วันนี้ (18 ธ.ค. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวในงานประชุมนานาชาติ เพื่อรําลึกวันผู้ย้ายถิ่นสากล “เมื่อถูกบังคับให้ก้าวไปสู่ความไม่แน่นอน: การย้ายถิ่น ความปลอดภัย และความยุติธรรม” โดยจุฬาลงกรณ์มหาวิทยาลัยร่วมกับองค์กรเครือข่าย เพื่อเป็นเวทีสําหรับการแลกเปลี่ยนเรียนรู้ทางวิชาการและความคิดเห็นเพื่อให้เกิดความเข้าใจระหว่างผู้เข้าร่วมประชุมทั้งจากสถาบันการศึกษา ภาครัฐ องค์กรเอกชน องค์การระหว่างประเทศ หน่วยงานบังคับใช้กฎหมาย และหน่วยงานภาคประชาสังคมจากประเทศสมาชิกอาเซียน เกี่ยวกับการโยกย้ายถิ่นฐาน โดยเฉพาะแรงงานที่เกี่ยวข้องกับการค้ามนุษย์ ณ ห้องประชุมออดิทอเรียม ชั้น 13 อาคารเกษม อุทยานิน (อาคารรัฐศาสตร์ 60 ปี) จุฬาลงกรณ์มหาวิทยาลัย เขตปทุมวัน กรุงเทพฯ
นายพุฒิพัฒน์ กล่าวว่า กระทรวงการพัฒนาสังคมและความมั่นคงของมนุษย์ (พม.) ในฐานะหน่วยประสานงานหลักในการป้องกันและปราบปรามการค้ามนุษย์ และเจ้าภาพหลักในการให้ความคุ้มครองสวัสดิภาพแก่ผู้เสียหายจากการค้ามนุษย์อย่างเต็มที่ ทุกเพศ ทุกวัย และทุกเชื้อชาติ ตามหลักสิทธิมนุษยชน และไม่เลือกปฏิบัติ ซึ่งที่ผ่านมา กระทรวง พม. ได้บูรณาการความร่วมมือกับทุกภาคส่วน ภายใต้แนวคิด “ประชารัฐ ร่วมใจต้านภัยการค้ามนุษย์” อย่างต่อเนื่อง ซึ่งขณะนี้ รัฐบาลอยู่ระหว่างพิจารณายกร่างกฎหมาย เพื่อรองรับพิธีสารว่าด้วยการต่อต้านการลักลอบขนผู้โยกย้ายถิ่นฐานโดยทางบก ทางทะเล และทางอากาศ เสริมอนุสัญญาสหประชาชาติว่าด้วยการต่อต้านอาชญากรรมข้ามชาติ ที่จัดตั้งในลักษณะองค์กรเพื่อป้องกันมิให้เกิดการแสวงประโยชน์ และเอารัดเอาเปรียบจากผู้โยกย้ายถิ่นฐานดังกล่าว
นายพุฒิพัฒน์ กล่าวต่อไปว่า กระทรวง พม. พร้อมขับเคลื่อนงานด้านการป้องกัน ปราบปราม และแก้ไขปัญหาการค้ามนุษย์ในทุกรูปแบบให้หมดสิ้นไปจากประเทศไทย โดยธํารงไว้ซึ่งศักดิ์ศรีความเป็นมนุษย์ เพราะผู้ที่กระทําความผิดฐานค้ามนุษย์ จะได้รับการลงโทษอย่างร้ายแรง โดยเฉพาะหากเป็นการกระทํากับเด็กที่อายุต่ํากว่า 18 ปี ซึ่งได้จัดทําสื่อประชาสัมพันธ์การต่อต้านการค้ามนุษย์เพื่อเผยแพร่บนเครื่องบิน หรือ Inflight VDO เป็นครั้งแรกของประเทศไทย เมื่อวันที่ 7 ธันวาคมที่ผ่านมา เพื่อรณรงค์ให้นักท่องเที่ยวมาเที่ยวเมืองไทยที่มีวัฒนธรรมและสถานที่ท่องเที่ยวอันสวยงาม และลดอุปสงค์จากการแสวงประโยชน์ทางเพศโดยมิชอบจากภาคการท่องเที่ยว
“ทั้งนี้ รัฐบาล โดยกระทรวง พม. จะยังคงมุ่งมั่นดําเนินงานและให้การคุ้มครองผู้เสียหายจากการค้ามนุษย์ โดยคํานึงถึงหลักมนุษยธรรม ศักดิ์ศรีของความเป็นมนุษย์ และบูรณาการร่วมกับภาคีเครือข่ายทุกภาคส่วน เพื่อขับเคลื่อนงานด้านการป้องกัน ปราบปราม และแก้ไขปัญหาการค้ามนุษย์ให้มีประสิทธิภาพมากยิ่งขึ้น หากพบเห็นเบาะแสหรือเหตุการณ์การค้ามนุษย์ สามารถแจ้งได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง เพื่อการช่วยเหลือที่รวดเร็วและทันเหตุการณ์” นายพุฒิพัฒน์ กล่าวในตอนท้าย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เยี่ยมชมต้นแบบศูนย์กลางการกระจายพัสดุของไปรษณีย์ที่ทันสมัยที่สุดของจีนในเมืองหนานจิง
วันพุธที่ 7 พฤศจิกายน 2561
รมว.กระทรวงดิจิทัลฯ เยี่ยมชมต้นแบบศูนย์กลางการกระจายพัสดุของไปรษณีย์ที่ทันสมัยที่สุดของจีนในเมืองหนานจิง
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000; min-height: 19.0px}
p.p4 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เยี่ยมชมศูนย์กลางการกระจายพัสดุที่ทันสมัยของไปรษณีย์จีนในเมืองหนานจิง ระหว่างเดินทางโรดโชว์ ที่นครปักกิ่ง-เซี่ยงไฮ้ กับคณะ
รองนายกรัฐมนตรี นายสมคิด จาตุศรีพิทักษ์ ซึ่งเป็นศูนย์ที่ทันสมัยพร้อมรองรับการเติบโตมากที่สุดแห่งหนึ่งของจีน โดยกระจายสินค้ากว่า 700,000 ชิ้นต่อวัน สําหรับหนานจิงเป็นเมืองท่าสําคัญ มีท่าเรือขนส่งปิโตรเคมีที่ใหญ่ที่สุดในประเทศจีน และเป็นท่าเรือน้ําจืดที่ใหญ่เป็นอันดับสามของประเทศ มีสนามบินนานาชาติที่เป็นศูนย์กลางการขนส่งในประเทศ พร้อมกันนี้ภายในเมืองยังมีเครือข่ายเส้นทางรถไฟและถนนหนาแน่นเชื่อมโยงหนานจิงไปยังเมืองต่างๆ ในสามเหลี่ยมปากแม่น้ําแยงซีที่มีประชากรหนาแน่นและคึกคัก ดังนั้นหนานจิงจึงกลายเป็นศูนย์กลางการขนส่งสินค้าที่คึกคักที่สุดในจีน สําหรับเมืองหนานจิงเป็นเมืองหลวงของมณฑลเจียงซู ตั้งอยู่บนแม่น้ําแยงซีประมาณ 290 กิโลเมตร จากเซี่ยงไฮ้ หนานจิงกลายเป็นศูนย์กลางสําคัญของภูมิภาคในศตวรรษที่ 21
*****************
รัฐบาลไทย-ข่าวทำเนียบรัฐบาล-ควรซื้อชุดตรวจ Rapid test COVID-19 มาตรวจเองหรือไม่ ??
วันพุธที่ 3 มิถุนายน 2563
ควรซื้อชุดตรวจ Rapid test COVID-19 มาตรวจเองหรือไม่ ??
ซื้อชุดตรวจ Rapid test COVID-19 มาตรวจเองหรือไม่ ??
Q :ควรซื้อชุดตรวจRapid test COVID-19มาตรวจเองหรือไม่??
A :ไม่ควร เพราะผลตรวจที่น่าเชื่อถือ ต้องทําในจุดบริการที่จัดไว้ และส่งตรวจในห้องปฏิบัติการที่ผ่านการรับรอง แต่ควรทําแบบประเมินความเสี่ยงก่อน เพื่อไม่ไปเพิ่มภาระของแพทย์
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ เร่งแก้ไขปัญหาการให้บริการ เพื่อสร้างความมั่นใจและความสะดวกสบาย
วันพุธที่ 11 เมษายน 2561
รถไฟฟ้าแอร์พอร์ต เรล ลิงก์ เร่งแก้ไขปัญหาการให้บริการ เพื่อสร้างความมั่นใจและความสะดวกสบาย
นายวิสุทธิ์ จันมณี กรรมการและรักษาการกรรมการผู้อํานวยการใหญ่บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่า รฟฟท. ได้เร่งดําเนินการตามนโยบายของกระทรวงฯ ในการแก้ไขปัญหาการให้บริการประชาชน เพื่อสร้างความมั่นใจและความสะดวกสบายในการ ดังนี้
1. แผนระยะสั้น เร่งรัดงานซ่อมบํารุงรถไฟฟ้าให้แล้วเสร็จตามที่กําหนดไว้ โดยภายในเดือนเมษายน 2561 จะซ่อมบํารุงรถไฟฟ้าให้ใช้บริการได้ 7 ขบวน ซึ่งจะทําให้ผู้โดยสารได้รับความสะดวกสบายเพิ่มมากขึ้น เร่งรัดการจัดหาอะไหล่ตามที่ได้จัดซื้อให้ได้ครบถ้วน และร่วมมือกับการรถไฟแห่งประเทศไทย จัดขบวนรถดีเซลรางให้บริการประชาชนในช่วงเวลาเร่งด่วนเช้า – เย็น ระหว่างสถานีลาดกระบัง – กรุงเทพ (หัวลําโพง)
2. แผนระยะกลาง เตรียมดําเนินการซ่อมบํารุงขบวนรถให้ใช้งานได้ครบทั้ง 9 ขบวน ภายในเดือนธันวาคม 2561 และหารือกับบริษัท ซีเมนส์ จํากัด จัดหาอะไหล่ที่ได้มาตรฐานและมีคุณภาพ ศึกษาการเช่าขบวนรถเพิ่มเติม พัฒนาปรับปรุงตู้สัมภาระของขบวนรถ Express Line จํานวน 4 ตู้ เพื่อรองรับจํานวนผู้โดยสารที่เพิ่มสูงขึ้น ติดตั้งแผงกั้นราวสแตนเลสกันตกบริเวณชานชาลา เพื่อความปลอดภัยในการใช้บริการของประชาชน และนําระบบบริหารจัดการคุณภาพ ISO 9001:2015มาใช้ในงานซ่อมบํารุง ขณะนี้อยู่ระหว่างขั้นตอนการประเมินผลและออกใบรับรองมาตรฐานจากหน่วยงานภายนอก
3. แผนระยะยาว เตรียมทําแผนประเมินและสํารองอะไหล่ที่จําเป็นในการซ่อมบํารุงให้ได้ตามมาตรฐาน 100 เปอร์เซ็นต์ เนื่องจากการสั่งซื้ออะไหล่ในแต่ละครั้งจะใช้ระยะเวลาประมาณ 9 – 10 เดือน จึงมีความจําเป็นต้องสํารองอะไหล่ให้เพียงพอต่อการใช้งาน เพื่อไม่ให้ส่งผลกระทบต่อการให้บริการ
สําหรับความปลอดภัยของขบวนรถนั้น รฟฟท. ขอยืนยันว่า ขบวนรถไฟฟ้าแอร์พอร์ต เรล ลิงก์ ทุกขบวนมีความปลอดภัยในการให้บริการ เนื่องจาก รฟฟท. ทํางานอย่างใกล้ชิดกับบริษัท ซีเมนส์ จํากัด ซึ่งเป็นเจ้าของระบบรถไฟฟ้าในการดูแลรักษา ซ่อมบํารุง จัดหาอะไหล่ และการตรวจสอบความพร้อมของขบวนรถก่อนให้บริการทุกครั้ง
รัฐบาลไทย-ข่าวทำเนียบรัฐบาล-พม. จับมือสถาบันวิจัยและให้คำปรึกษาแห่งมหาวิทยาลัยธรรมศาสตร์ จัดประชุมเผยแพร่นโยบายยุทธศาสตร์ และมาตรการในการป้องกันและปราบปรามการค้ามนุษย์ (ฉบับที่ 2) พ.ศ. 2560 – 2564
วันพฤหัสบดีที่ 12 ตุลาคม 2560
พม. จับมือสถาบันวิจัยและให้คําปรึกษาแห่งมหาวิทยาลัยธรรมศาสตร์ จัดประชุมเผยแพร่นโยบายยุทธศาสตร์ และมาตรการในการป้องกันและปราบปรามการค้ามนุษย์ (ฉบับที่ 2) พ.ศ. 2560 – 2564
พม. จับมือสถาบันวิจัยและให้คําปรึกษาแห่งมหาวิทยาลัยธรรมศาสตร์ จัดประชุมเผยแพร่นโยบายยุทธศาสตร์ และมาตรการในการป้องกันและปราบปรามการค้ามนุษย์ (ฉบับที่ 2) พ.ศ. 2560 – 2564 เพื่อนําไปสู่การปฏิบัติได้อย่างมีประสิทธิภาพ ต่อเนื่อง และยั่งยืน
วันนี้ (12 ต.ค. 60) เวลา 13.00 น.นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับสถาบันวิจัยและให้คําปรึกษาแห่งมหาวิทยาลัยธรรมศาสตร์ จัดประชุมเผยแพร่นโยบาย ยุทธศาสตร์ และมาตรการในการป้องกันและปราบปรามการค้ามนุษย์ (ฉบับที่ 2) พ.ศ. 2560 - 2564 เพื่อนําไปสู่การปฏิบัติอย่างเป็นรูปธรรม โดยมีนางสุวรีย์ ใจหาญ รักษาการที่ปรึกษาวิชาการพัฒนาสังคมเป็นประธานการประชุม ซึ่งมีผู้เข้าร่วมประชุมประมาณ 100 คน ประกอบด้วย ผู้แทนจากหน่วยงานภาครัฐ องค์กรภาคเอกชน และองค์การระหว่างประเทศ ณ ห้องมิ่งเมือง ชั้น 4 โรงแรมเดอะทวิน ทาวเวอร์ กรุงเทพฯ
นางสุวรีย์กล่าวว่า กระทรวง พม. โดยกองต่อต้านการค้ามนุษย์ สํานักงานปลัดกระทรวง พม. ร่วมกับสถาบันวิจัยและให้คําปรึกษาแห่งมหาวิทยาลัยธรรมศาสตร์ กําหนดจัดการประชุมครั้งนี้ โดยมีวัตถุประสงค์เพื่อเผยแพร่ นโยบาย ยุทธศาสตร์ และมาตรการในการป้องกันและปราบปรามการค้ามนุษย์ (ฉบับที่ 2) พ.ศ. 2560-2564 ให้แก่หน่วยงานที่เกี่ยวข้อง เพื่อให้ทุกภาคส่วนใช้เป็นแผนแม่บทในการขับเคลื่อนการดําเนินงานป้องกันและปราบปราม การค้ามนุษย์ไปสู่การปฏิบัติอย่างเป็นรูปธรรมในทิศทางเดียวกัน โดยได้กําหนดนโยบายและยุทธศาสตร์ที่มีวิสัยทัศน์ ที่ชัดเจน คือ "ประชารัฐร่วมใจ ประเทศไทยไร้การค้ามนุษย์” ซึ่งประกอบด้วย ยุทธศาสตร์และมาตรการ ที่ครอบคลุม 5 ด้านสําคัญ ตามหลักการ 5P ได้แก่ 1) ด้านการพัฒนากลไกเชิงนโยบายและการขับเคลื่อน (Policy) 2) ด้านการดําเนินคดี (Prosecution) 3) ด้านการคุ้มครองช่วยเหลือ (Protection) 4) ด้านการป้องกัน (Prevention) และ 5) ด้านการพัฒนาความร่วมมือกับภาคีเครือข่าย (Partnership) เพื่อให้การป้องกันและปราบปรามการค้ามนุษย์ เป็นไปอย่างมีประสิทธิภาพ มีความต่อเนื่องยั่งยืน และนําไปปฏิบัติได้อย่างเป็นรูปธรรมในทิศทางเดียวกัน
รัฐบาลไทย-ข่าวทำเนียบรัฐบาล-​สธ.กำชับสถานพยาบาลในจังหวัดนครศรีธรรมราช เตรียมพร้อมรับสถานการณ์ฉุกเฉินหากเกิดภาวะน้ำท่วมฉับพลัน
วันเสาร์ที่ 4 พฤศจิกายน 2560
​สธ.กําชับสถานพยาบาลในจังหวัดนครศรีธรรมราช เตรียมพร้อมรับสถานการณ์ฉุกเฉินหากเกิดภาวะน้ําท่วมฉับพลัน
กระทรวงสาธารณสุข กําชับโรงพยาบาลในจังหวัดนครศรีธรรมราช เตรียมการป้องกันน้ําท่วมสถานพยาบาลและจัดบริการประชาชน หากเกิดฝนตกหนักและน้ําท่วมฉับพลัน
นายแพทย์โอภาส การย์กวินพงศ์ รองปลัดกระทรวงสาธารณสุขในฐานะโฆษกกระทรวงสาธารณสุข ให้สัมภาษณ์ ว่า จากการที่กรมอุตุนิยมวิทยา พยากรณ์ว่า จะมีฝนตกหนักที่ภาคใต้ในช่วงนี้ นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้สถานพยาบาลในจังหวัดนครศรีธรรมราช เตรียมป้องกันน้ําท่วมสถานพยาบาล เพื่อไม่ให้กระทบบริการผู้ป่วย โดยดําเนินการป้องกันน้ําท่วมโรงพยาบาล เช่น ทําความสะอาดรางน้ํา ท่อระบายน้ํา จัดเตรียมกระสอบทราย เครื่องสูบน้ํา สํารองน้ํามัน เป็นต้น สํารวจความแข็งแรงอาคารจอดรถ หลังคา ต้นไม้ใหญ่ ขนย้ายอุปกรณ์ทางการแพทย์ ยา-เวชภัณฑ์ ไว้ที่ปลอดภัย เตรียมการขนย้าย ส่งต่อผู้ป่วย สํารวจเส้นทาง และการบริการตรวจรักษานอกโรงพยาบาล กรณีน้ําท่วมโรงพยาบาลหรือท่วมเส้นทางเข้าออก และสํารองยาเวชภัณฑ์ ออกซิเจน เครื่องสํารองไฟฟ้า อาหารและน้ําสําหรับผู้ป่วย นอกจากนี้ให้สํานักงานสาธารณสุขจังหวัด โรงพยาบาล เตรียมจัดหน่วยแพทย์เคลื่อนที่ และสํารวจกลุ่มเสี่ยงได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด
นายแพทย์โอภาส กล่าวเพิ่มเติมว่า สําหรับโรงพยาบาลที่เคยมีปัญหาน้ําท่วมในช่วงที่ผ่านมา เช่นที่โรงพยาบาลมหาราชนครศรีธรรมราช โรงพยาบาลชะอวด โรงพยาบาลทุ่งสง โรงพยาบาลปากพนัง จังหวัดนครศรีธรรมราช ได้รับรายงานว่า ขณะนี้ได้กั้นกระสอบทรายรอบๆ เพื่อกันน้ําท่วมไว้พร้อมแล้ว ทั้งนี้สํานักงานสาธารณสุขจังหวัดนครศรีธรรมราชเปิดศูนย์ปฎิบัติการด้านการแพทย์และสาธารณสุข เพื่อใช้ในการติดต่อประสานงานกับหน่วยงานที่เกี่ยวข้องในพื้นที่ หากประชาชนเจ็บป่วยฉุกเฉินโทร 1669 ได้ ตลอด 24 ชั่วโมง
********************* พฤศจิกายน 2560
รัฐบาลไทย-ข่าวทำเนียบรัฐบาล-กสร. รับมือโควิด-19 เปิดช่องออนไลน์ให้นายจ้างแจ้งใช้ม.75
วันพุธที่ 1 เมษายน 2563
กสร. รับมือโควิด-19 เปิดช่องออนไลน์ให้นายจ้างแจ้งใช้ม.75
กรมสวัสดิการและคุ้มครองแรงงาน ปรับระบบรองรับสถานการณ์การระบาดของโควิด-19 อํานวยความสะดวกนายจ้าง แจ้งใช้มาตรา 75 ผ่านช่องทางออนไลน์
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์การระบาดของไวรัสโควิด-19 ที่แพร่ขยายเป็นวงกว้าง ซึ่งอาจส่งผลกระทบต่อสถานประกอบกิจการบางแห่งทําให้ไม่สามารถประกอบกิจการได้ตามปกติเป็นเหตุให้ต้องหยุดกิจการทั้งหมดหรือบางส่วนชั่วคราวและจําเป็นต้องใช้มาตรา 75 ตามพ.ร.บ.คุ้มครองแรงงาน พ.ศ. 2541 เพื่อประคับประคองกิจการให้สามารถดําเนินการต่อไปได้ ซึ่งการใช้มาตรา 75 นายจ้างจะต้องแจ้งต่อพนักงานตรวจแรงงานในพื้นที่และลูกจ้างเป็นหนังสือก่อนหยุดกิจการไม่น้อยกว่า 3 วันทํางาน เพื่อเป็นการอํานวยความสะดวกให้แก่นายจ้างในการแจ้งต่อพนักงานตรวจแรงงาน รวมทั้งลดความเสี่ยงในการสัมผัสเชื้อโรคในที่สาธารณะ กสร. จึงได้เปิดให้บริการแจ้งการใช้มาตรา 75 ผ่านช่องทางออนไลน์ โดยสามารถดําเนินการได้ที่หน้าเว็บไซต์ของกรมสวัสดิการและคุ้มครองแรงงาน www.labour.go.th
อธิบดีกสร. กล่าวต่อว่า สําหรับนายจ้าง ลูกจ้างที่มีข้อสงสัย หรือต้องการขอรับคําปรึกษานอกจากหมายเลขโทรศัพท์ สายด่วน 1506 กด 3 แล้ว ยังสามารถใช้บริการได้ที่ เว็บไซต์กรมสวัสดิการและคุ้มครองแรงงาน www.labour.go.th, E-mail (info@labour.mail.go.th), Facebook กรมสวัสดิการและคุ้มครองแรงงาน (https://www.facebook.com/theDLPW/)
รัฐบาลไทย-ข่าวทำเนียบรัฐบาล-นายกรัฐมนตรีประชาสัมพันธ์วันภาษาไทยแห่งชาติ ประจำปี 2563 พร้อมแนะเยาวชนรุ่นใหม่ใช้ภาษาไทยอย่างถูกต้อง
วันอังคารที่ 14 กรกฎาคม 2563
นายกรัฐมนตรีประชาสัมพันธ์วันภาษาไทยแห่งชาติ ประจําปี 2563 พร้อมแนะเยาวชนรุ่นใหม่ใช้ภาษาไทยอย่างถูกต้อง
นายกรัฐมนตรีประชาสัมพันธ์วันภาษาไทยแห่งชาติ ประจําปี 2563 พร้อมแนะเยาวชนรุ่นใหม่ใช้ภาษาไทยอย่างถูกต้อง
วันนี้ (14 ก.ค. 63) เวลา 08.45 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการรณรงค์งานวันภาษาไทยแห่งชาติ ประจําปี พ.ศ. 2563 โดยมีนาย อิทธิพล คุณปลื้ม รัฐมนตรีว่าการกระทรวงวัฒนธรรม นําคณะนักเรียนและเยาวชนผู้ใช้ภาษาไทยดีเด่น ที่มีความสามารถด้านการพูด การอ่าน การเขียน พ.ศ. 2563 เข้าพบนายกรัฐมนตรีเพื่อประชาสัมพันธ์งานวันภาษาไทยแห่งชาติวันที่ 29 ก.ค. 2563 ที่จะจัดขึ้น ณ อาคารวัฒนธรรมวิศิษฐ์ กระทรวงวัฒนธรรม ในรูปแบบชีวิตวิถีใหม่ (New Normal) สรุปสาระสําคัญ ดังนี้
โอกาสนี้ นายกรัฐมนตรีชมวิดิทัศน์ส่งเสริมการใช้ภาษาไทย นําแสดงโดยด.ญ. เรไร หรือ เจ้าของ Facebook Page “เรไรรายวัน” โดยนายกรัฐมนตรีชื่นชมพร้อมแนะว่า การเขียนหนังสือ จดบันทึก นอกจากจะช่วยฝึกคัดลายมือ ฝึกการใช้ภาษาไทยอย่างถูกต้อง ยังแสดงถ่ายทอด ความคิดเห็นผ่านตัวอักษร สะท้อนความเป็นตัวเราอีกด้วย พร้อมกันนี้ นายกรัฐมนตรี ยังร่วมฟังการขับร้องบทอาขยาน “เด็กน้อย” โดยเยาวชนที่มีความสามารถด้านการพูด การอ่าน การเขียน พ.ศ. 2563 นายกรัฐมนตรีแนะให้นําข้อคิดจากบทอาขยานไปปฏิบัติในชีวิตจริง อาทิ ความพากเพียร ความขยัน ทั้งในด้านการเรียน และการทํางานในอนาคต เพื่อที่จะได้โตมาเป็นคนดี คนเก่ง ทําตามความฝันของตนเอง
ทั้งนี้ รัฐบาลได้กําหนดให้ทุกวันที่ 29 ก.ค. ของทุกปี เป็นวันภาษาไทยแห่งชาติ โดยกระทรวงวัฒนธรรมได้จัดแสดงรางวัลเชิดชูปูชนียบุคคลด้านภาษาไทย ผู้ใช้ภาษาไทยดีเด่น ผู้ใช้ภาษาถิ่นดีเด่น และผู้มีคุณูปการต่อการใช้ภาษาไทย รางวัลในการประกวดโครงการเพชรในเพลง เนื่องในวันภาษาไทยแห่งชาติ และนิทรรศการหนังสือหายาก บทละครเรื่องอิเหนา พระราชนิพนธ์ในรัชกาลที่ 1 ในโอกาสนี้นายกรัฐมนตรีรับมอบหนังสือบทละครเรื่องอิเหนาจากรัฐมนตรีว่าการกระทรวงวัฒนธรรมพร้อมกล่าวรณรงค์ให้เยาวชนรุ่นใหม่อ่านหนังสือในรูปแบบเล่ม ควบคู่ไปกับการอ่านหนังสือออนไลน์แบบ E-book ด้วย
......................
กลุ่มประชาสัมพันธ์และเผยแพร่ สํานักโฆษก